open-index/open-wikipedia-markdown huggingface dataset:
UEFA-koeffisient

**UEFA-koeffisient** er en utregningsmetode benyttet av UEFA for rangering av europeiske klubber og landslag i forbindelse med kvalifisering for og spill i de tre klubbturningene som UEFA arrangerer: Mesterligaen, Europaligaen og Conference League, samt ved Europamesterskapet i fotball for landslag.

Koeffisienten blir beregnet på grunnlag av prestasjoner de siste fem år, hvor vunnet kamper gir to poeng, uavgjort et poeng, og i tillegg gis det bonuspoeng for å nå gruppespill, kvartfinale, semifinale og finale. Gruppespill gir fire bonuspoeng, playoff etter gruppespill gir fem bonuspoeng.

Koeffisienten brukes til å rangere landslag, de nasjonale toppdivisjonene og de enkelte klubbene.

## Landkoeffisient
Landkoeffisientene er et gjennomsnitt av de totale poengene lag fra det aktuelle landet har tatt, delt på antall deltakende lag. For kvalifiseringskampene til gruppespillene gis det et poeng for seier, og et halvt poeng for uavgjort.

Landrankingen består av koeffisientene for de siste fem årene som det aktuelle landets klubber har oppnådd. Denne rangeringen ligger til grunn for å bestemme hvor mange lag landet kan ha med i Mesterligaen og Europaligaen. Det benyttes da den rankingen som blir avgjort etter den foregående sesongen og slik FØR den kvalifiserende nasjonale serien spilles, slik at det på forhånd er kjent hvilke plasser som vil gi Europa-spill.

## Klubbkoeffisient
Klubbkoeffisient er basert på resultatene som en klubb har oppnådd i løpet av de siste fem sesongene, samt i hvilken turnering disse ble oppnådd. Klubbkoeffisienten består av 20% av landkoeffisienten, pluss de poeng laget har oppnådd de siste fem årene. Landkoeffisientens andel var tidligere høyere.

Klubbene får to poeng for seier i, et poeng for uavgjort og ingen poeng for tap i gruppespill og videre spill i de europeiske turneringene.

I kvalifiseringsrundene gis ikke poeng for seier eller tap, men etter hvor langt et lag når:

Poengene i kvalifiseringsrundene er ikke kumulative, slik at alle som deltar i gruppespill får henholdsvis 4.0 i CL og 2.0 poeng i EL, uansett om de er direkte kvalifiserte eller har vunnet mange kamper for å komme dit. Det gis heller ikke poeng for utslag i 3. kvalifiseringsrunde eller play off i Mesterligaen-kvalifiseringen, fordi disse lagene vil da gå over til å konkurrere om en plass i Europaligaens neste kvalifiseringsrunde og vil der opptjene poeng, også ved utslag.

;Bonuspoeng
Det gis videre i Mesterligaen fem bonuspoeng for å komme til 8-delsfinalen etter gruppespillet og et bonuspoeng for hvert videre avansement i den videre utslagningen. Det gis ikke bonuspoeng i Europaligaen.

Alle klubber som har spilt i Europa de siste fem årene er derfor på UEFAs rangeringliste, som for sesongen 2016-2017 teller 453 klubber.

;Norske lags rangering i 2016/17-sesongen
pr 28. august 2016 før gruppespillet 2016/17 i begge turneringer, dog med alle norske lag slått ut:

Ved samme koeffisient, rangeres det laget som har den høyeste opptjente koeffisienten den foregående sesongen foran.

## Referanser
Hermann von Mallinckrodt

**Hermann von Mallinckrodt** (født 5. februar 1821 i Minden, død 26. mai 1874 i Berlin) var en tysk politiker. Mallinckrodt var en forkjemper for det katolske Deutsche Zentrumspartei, og bidro sterkt til partiets grunnleggelse i midten av 1860-årene.

## Referanser
Butterfly, Butterfly (The Last Hurrah)

«**Butterfly, Butterfly (The Last Hurrah)**» er en sang av a-ha og deres siste innspilling før de ble oppløst 4. desember 2010. Sangen ble solgt digitalt i Norge fra 5. juli. Låta er også inkludert på *[[25 (album)|25]]*, et samlealbum utgitt 19. juli. Låtas verdenspremiere var på mandag, 14. juni 2010.

Singelen nådde nummer 13 på VG-lista og nummer seks på radiolistene like etter.

Som mange av a-has tidligere musikkvideoer (inkludert «Take on Me»), er videoen til «Butterfly, Butterfly (The Last Hurrah)» regissert av Steve Barron.

## Sporliste
### Storbritannia/Tyskland CD-single
#«Butterfly, Butterfly (The Last Hurrah)» (Single edit)
#«Butterfly, Butterfly (The Last Hurrah)» (Steve Osborne-versjon)

### iTunes Digital EP (Tyskland)
#«Butterfly, Butterfly (The Last Hurrah)» (Albumversjon)
#«Butterfly, Butterfly (The Last Hurrah)» (Steve Osborne-versjon)
#«The Sun Always Shines on TV» (Albumversjon)
#«Hunting High And Low» (Albumversjon)
#«Stay on These Roads» (Video)

Merk:
*Singelen var tilgjengelig som en digital nedlastning, og også i fysisk format i Tyskland og Storbritannia. Singelen ble utgitt i Storbritannia, mandag 20. september 2010.

## Listeplasseringer

## Referanser
CTU

**CTU** kan vise til:

* Chengdu Shuangliu internasjonale lufthavn (IATA-kode CTU)
* *Counter Terrorist Unit*, en fiktiv antiterror-tjeneste i serien 24
Torridal

**Torridal** er en V-dal og er siden 1965 en del av Kristiansand kommune. Torridal omfatter områdene nord for Kristiansand på begge sider av Otra. Betegnende nok bruker mange navnet *Torridalselva* om elvas nedre løp.
Områdene og gårdsnavnene Skråstad, Lian, Hagen, Glattetre og Sødal på østsiden av elva og Strai, Hommeren, Augland, Mosby og Høie på vestsiden hører til Torridal i tillegg til utkantene Espestøl, Hemmes-Augland, Stølen, Mestad, Aurebekk, Rypestøl og Kulia.
Delbydelen Mosby, tettbebyggelsen rundt Mosby stasjon og boligområdet Høietun, har 2&nbsp;113 innbyggere, og delbydelen Strai, Øvre Strai, Ytre Strai og boligområdet Gangdalen, har 1865 innbyggere pr. 2014. Torridal er egen menighet i Kristiansand domprosti og har fra 1978 egen kirke, Torridal kirke.  Ved Hommeren ligger Torridal idrettspark, som innbefatter Torridalshallen og utendørs sandvolleyball- og fotballbaner.

Setesdalsveien (Riksvei 9) og Sørlandsbanen går langs *vestsiden* av Otra, gjennom Torridal.

Langs *østbredden* av Otra (*«Sødalsida»*) går Fylkesvei 482 (Torridalsveien) fra Lund til Kvarstein bru.

## Eksterne lenker
* Om Torridal Torridal historielag
An-Magritts vei

**An-Magritts vei** (4–29) er en blindvei ved Valset og Nyborg på Byåsen i Trondheim, som strekker seg fra østlig mot sørvestlig retning fra midtveis i Johan Falkbergets vei. Veien fungerer som adkomstveg for frittstående eneboliger og enkelte rekkehus med tilhørende parkeringsanlegg, men regnes ikke som en gjennomfartsvei da den går gjennom et boligområde og ender blindt mot grøntareal nedenfor Nyborg skole. Veien har også gangvei i nordvestlig retning mot krysset Johan Falkbergets vei og Benjaminsveien.

An-Magritts vei er oppkalt etter Johan Falkbergets fiktive rollefigur An-Magritt, fra hans romanserie Nattens brød utgitt i fire bind i perioden 1940 til 1959. Nattens brød omhandler for øvrig gruvedriften fra traktene Røros og Haltdalen. 

## Litteratur
*
Torridalsveien

**Torridalsveien** (1-439, 2-450) er en vei i Kristiansand kommune. Den har sitt løp fra Rundingen på Lund i krysset Østerveien nordover langs Otras/Torridalselvas østside gjennom Torridal til kommunegrensen mot Vennesla. Veien er sammenfallende med fylkesvei 1 i hele sitt løp. 209 eiendommer er matrikulert til veien som er ca 10 kilometer lang. Veinavnet ble vedtatt i bystyret 30. oktober 1929.

Det er bomstasjon på Sødal i Torridalsveien som betjener trafikk i retning sentrum.
Foguangtempelet

**Foguangtempelet** (forenklet kinesisk: 佛光寺, pinyin: *Foguang si*) er et  buddhistisk tempel i landsbyen Foguangxincun i fylket Wutai i provinsen Shanxi i Folkerepublikken Kina. Det ble først bygd under det nordlige Wei-dynastis tid.

Tempelets hovedhall stammer fra år 857 under Tangdynastiet. Den går for å være en av de eldste trebygninger innen kinesisk tempelbygging. Det spesielle med denne hallen ble først oppdaget ved den kvinnelige arkitekten Lin Huiyin i 1937.
 
Tempelet ble i 1961 oppført på Folkerepublikken Kinas liste over kulturminner. 

## Eksterne lenker
* 
* Foguang Temple 
* Foguang Temple, China – The oldest wooden temple in China
* Foguang Temple (UNESCO)
* The Tang architectural icon and the politics of Chinese architectural history
* Zushi Pagoda at Foguang Temple in Wutai of Shanxi Province
Kamratposten

***Kamratposten***, også kalt ***KP***, er et svensk tidsskrift for barn 8-14 år som utkommer hver tredje uke. Tidsskriftet ble etablert i 1892 av læreren  under navnet *Folkskolans barntidning*, og fikk sitt nåværende navn i 1950. Lukas Björkman er redaktør, og forlaget angir at opplaget er 50&nbsp;000. 

Tidsskriftet utgitt av Bonnier tidsskrifter, skriver om allmenne emner, og er annonsefritt. Spalten «Maj-Brith svarar på sexfrågor» som ble introdusert i 1969, var den første i sitt slag i Sverige. Utvalgt stoff fra tidsskriftets spørrespalte er utgitt i bokform, også i norsk utgave.

## Norske bokutgaver
* *Følelser : artikler og brev i Kamratposten 1983-1991*. 1994. ISBN 82-05-21961-3
* *Kropp og topp : artikler og brev i Kamratposten 1989 – 1995*. 1995. ISBN 82-05-35500-2 

## Eksterne lenker
* bonniertidskrifter.se 
* KP-Webben, Kamratpostens nettsider
Christlich-Sozialen Partei (det tyske keiserrike)

**Christlich-soziale Partei (CSP)** var et kristent, konservativt og antisemittistisk politisk parti innenfor det tyske keiserrike. Partiet ble grunnlagt i 1878 av teologen Adolf Stoecker under navnet *Christlichsoziale Arbeiterpartei*. I 1881 skiftet det navn til *Christlich-soziale Partei.* Partiet gikk i 1919 inn i Deutschnationale Volkspartei.

Hofpredikant Adolf Stoecker grunnla 5. januar 1878 et kristelig sosialistisk parti, Christlich-Soziale Arbeiterpartei, i Berlin. Partidannelsen var et svar på den raskt voksende sosialdemokratiske arbeiderbevegelsen, som Stoecker anså som «ukristelig» og «upatriotisk». Partiet opplevde ingen stor tilslutning.

Stoecker gikk i 1879 over til å appellere til mer antisemittiske krefter i den småborgerlige middelklasse (Mittelstand) i byene. I 1881 ble ordet «sozial» (sosial) strøket i partinavnet. 

Den rasistiske antisemittismen spilte likevel for CSP, i motsetning til andre partier under keiserriket, en underordnet rolle. Partiet fikk heller ingen støtte fra Bismarck som oppfattet partiet som et protestantisk alternativ og konkurrent til det katolske Zentrum. Ved valget til Riksdagen i 1881 kom likevel Stoecker inn i Riksdagen.  

Stoecker engasjerte seg også utenfor partiet blant annet med Evangelisch-sozialen Kongreß (evangelisk-sosial kongress), der også liberale intellektuelle som Friedrich Naumann og Adolf von Harnack deltok. Selv om Stoecker tok avstand fra jødenes innflytelse i samfunnet, var det andre partier som var mer radikale i sin antisemittisme, for eksempel Deutschsoziale Reformpartei. CSP mistet oppslutning til de mer jødefiendtlige partiene, blant annet i borgerskapet og blant de geistlige. I 1907 hadde partiet bare 7000 medlemmer.  

Etter første verdenskrig og novemberrevolusjonen i 1918, ble partiet innlemmet i Deutschnationale Volkspartei. 

## Referanser
Karl Göte Bejemark

**Karl Göte Bejemark** (født 23. april 1922 i Ånge kommune, død 25. september 2000) var en svensk skulptør og illustratør, kjent for flere offentlige arbeider og som professor ved Konstakademien 1971-78.

Bejemark studerte ved Konstakademien 1954-59. Hans verk fra 1950- og 1960-årene var abstrakte skulpturer, slik som  *Fordon* i corteenstål på Eriksbergsplan i Stockholm 1973. På slutten av 1960-tallet gikk han bort fra det abstrakte og laget en rekke humoristisk-realistiske helfigurskulpturer i tre og bronse av kjente svensker. Av portrettene kan nevnes Nils Ferlin (1975 og 1982), Greta Garbo (Moderna Museet), Evert Taube (Gamla stan 1985) og «Sven Jerring intervjuar Gunder Hägg» (1994) foran Sveriges Radio. 

Bejemarks arbeider finnes på Nationalmuseum, Moderna Museet, Eskilstuna museum og Skissernas museum, Lund. Han ble tildelt Prins Eugen-medaljen i 1985.

## Referanser
Siegerland

**Siegerland** er et landskap i den sørlige delen av Westfalen i Tyskland. Den største delen av Siegerland befinner seg i Kreis Siegen-Wittgenstein i den tyske delstaten Nordrhein-Westfalen, mens en liten del ligger i delstaten Rheinland-Pfalz.

Landskapet er oppkalt etter elven Sieg, og dets sentrale by er Siegen.
Body Snatchers

***Body Snatchers*** er en amerikansk sciencefiction-grøsser fra 1993 regissert av Abel Ferrara. Hovedrollene spilles av Gabrielle Anwar og Meg Tilly. Filmen er en nyinnspilling av *[[Invasion of the Body Snatchers]]* fra 1956.

Filmen fikk blandet mottakelse av kritikerne og innbrakte svært lite på amerikanske kinoer, mest grunnet at den ble vist i et svært begrenset antall kinoer.

Den ble nominert til Gullpalmen ved Filmfestivalen i Cannes. Den ble også nominert til en Saturn Award i klassen beste sciencefictionfilm.

## Handling
Handlingen i denne tredje filmatiseringen av «Body Snatchers» er lagt til en militærbase i Alabama. Det har brutt ut en form for massehysteri ved basen og en utsending fra det amerikanske miljøverndepartementet flytter dit med sin familie for å undersøke saken. Man mistenker at mennesker har blitt eksponert for kjemisk avfall i området, men det viser seg etterhvert å være noe helt annet.

## Om filmen
;Anmelderne
Filmen fikk blandet mottakelse av kritikerne, noe som gjenspeiles av at den har fått 69% på Rotten Tomatoes (august 2011). Den amerikanske filmkritikeren Roger Ebert gav den toppkarakter.

;Publikum
Filmen innbrakte bare drøyt $400 000 på amerikanske kinoer, noe som i hovedsak skyldes at den ble vist på et svært begrenset antall kinoer.

## Rollebesetning
* Gabrielle Anwar – Marti Malone
* Meg Tilly – Carol Malone
* Terry Kinney – Steve Malone
* Billy Wirth – Tim Young
* Christine Elise – Jenn Platt
* R. Lee Ermey – Gen. Platt
* G. Elvis Phillips – Pete
* Reilly Murphy – Andy Malone
* Kathleen Doyle – Mrs. Platt
* Forest Whitaker – Maj. Collins

## Referanser


## Eksterne lenker
*
Deutsche Freisinnige Partei

**Deutsche Freisinnige Partei** var et liberalt politisk parti innenfor det tyske keiserrike. Partiet ble grunnlagt den 5. mars 1884 gjennom sammenslåingen av Deutsche Fortschrittspartei og Liberale Vereinigung. Partiet ble i 1893 splittet i Freisinnige Volkspartei og Freisinnige Vereinigung.

## Referanser
Vågsbygdveien

**Vågsbygdveien** (1-161, 2A-164) er en vei i Kristiansand. Den har sitt løp fra Vesterveien/E39 i Hannevika til Møvik brygge og er sammenfallende med fylkesvei 456 til Voie og videre med fylkesvei 457 til avkjørselen til Møvik brygge.

Veien betjener Vågsbygd med 22&nbsp;000 innbyggere, ca 3&nbsp;000 på Flekkerøy samt trafikk fra østlige deler av Søgne i området rundt Langenes.

Etter at Kristiansand kommune vedtok ny reguleringsplan i 2007 påbegynte Statens vegvesen bygging av ny firefelts vei til Vågsbygd. Den nye bompengefinansierte fylkesvei 456 til Vågsbygd skal koste 1,08 mrd kr og skal stå ferdig i 2014. 

## Eksterne lenker
* Kart over planlagt ny vei
Bolt Arena

**Tölö fotbollsstadion,** offisielt **Bolt Arena** av sponsorårsaker, også kjent som **Helsinki Football Stadium** i UEFA-sammenheng, er en fotballstadion som er hjemmebanen til den finske fotballklubben HJK Helsinki. Fotballbanen ligger i bydelen Bortre Tölö i Helsingfors.

## Eksterne lenker
*
Dresden Codex

***Dresden Codex***, også kjent som ***Codex Dresdensis***, er en førkolumbisk Maya-bok fra det ellevte eller tolvte århundre i Yucatecan Maya i Chichén Itzá. Maya-kodeksen er antatt å være en kopi av en originaltekst fra rundt tre eller fire hundre år tidligere. Den er den eldste skrevne boken i Amerika som er kjent for historikerne.

## Referanser


## Bibliografi
* Anzovin, Steven et al.; *Famous First Facts International Edition,* H. W. Wilson Company (2000), ISBN 0-8242-0958-3.
* Aveni,  Anthony F.; *Empires of Time*, Tauris Parke Paperbacks, 2000, ISBN 1-86064-602-6.
* Ruggles, Clive L.N.; *Ancient Astronomy*, ABC-CLIO, 2005, ISBN 1-85109-477-6.

## Eksterne lenker
*  The Dresden Codex Faksimiler av kodeksen ved Foundation for the Advancement of Mesoamerican Studies, Inc., med PDF-nedlastinger
*  The Dresden Codex Lunar Series and Sidereal Astronomy
*  SLUB Dresden Library Scann av Dresden Codex
*  The Dresden Codex
Bordjunge

**Bordjunge** er et dialektord, som blant annet har blitt benyttet av Knut Hamsun i romanen *[[Markens Grøde]]* med betydningen «bordkniv». *Bordjunge* har blitt brukt om en gammeldags type kjøkkenkniv med bredt, macheteformet knivblad med en karakteristisk tupp i enden. Slike kniver har typisk skaft av to treplater som er festet med tversgående nagler.

## Eksterne lenker
* Bilde av Bordjunge fra Røros hos DigitaltMuseum.no
Deutschkonservative Partei

**Deutschkonservative Partei** var et konservativt politisk parti i det tyske keiserrike. Partiet eksisterte fra 1876 til 1918. Det oppnådde sitt beste riksdagsvalg i 1881, da det fikk inn 50 av 397 medlemmer av Riksdagen. 

## Historie
Partiet ble grunnlagt den 7. juni 1876 av adelige, jordeiere, tilhengere av regjeringen til Otto von Bismarck (deriblant Helmuth von Moltke), tradisjonsorienterte protestanter og kristen-sosiale. Det ønsket å utvikle den nyvunne nasjonale enhet fra 1871 på riksforfatningens grunn. 

Deutschkonservative Partei ble generelt ansett å representere junkerne i Ostelbien og Kirken i den gammelprøyssiske union, og hadde sin politiske styrke i de prøyssiske Landdagene, hvor treklassestemmeretten ga elitene på landsbygden en uforholdsmessig stor makt. Partiet arbeidet på grunnlag av en kristen livsanskuelse og ønsket å drive nasjonal politikk, fremme landbrukets og industriens interesser, og kolonipolitikk. Det motarbeidet sosialdemokrati og anarkisme.

Partiet oppnådde sitt beste resultat ved riksdagsvalget i 1881, da det oppnådde 16,1 % av stemmene og fikk 50 av 397 riksdagsmedlemmer. Deretter mistet partiet stadig innflytelse i Riksdagen, parallelt med at sosialdemokratene vant frem. Samtidig hadde det vanskelig  for å samarbeide med mellompartiene, og sprengte Bülows nasjonale koalisjon i 1909. 

Etter revolusjonen i 1918 ble partiet oppløst, men fortsatte sin virksomhet i det såkalte tysk-nasjonale folkepartiet.

## Referanser
Seven Racing

**Seven Racing** er en norsk racingklasse som hovedsakelig deltar i stevnene til Racing NM på norske racerbaner, som Rudskogen ved Rakkestad, Motorcenter Norway ved Sokndal, Vålerbanen ved Braskreidfoss og Arctic Circle Raceway ved Mo i Rana. Det har også blitt kjørt løp på en provisorisk bane på Skien Lufthavn, samt Jyllandsringen i Danmark og Kinnekulle i Sverige. 

Seven Racing het tidligere *Locost*, og er en klasse for Super 7 type biler. De fleste kjører imidlertid med et moderne karrosseri utviklet i Norge.

## Norgesmestere
* 2003: Audun Njøs 
*2004: Audun Njøs
*2005: Audun Njøs
* 2006: Audun Njøs
* 2007: Atle Gulbrandsen
* 2008: Andre Falkenhaug
* 2009: Torbjørn Lunden-Bjerke
* 2010: Torbjørn Lunden-Bjerke
*2011: Oskar Sandberg 
*2012: Kevin Aabol
*2013: Jørn Martin Aalerud
*2014: Henrik Krogstad
*2015: Jørn Martin Aalerud
*2016: Daniel Gustav Raastad
*2017: Alf Marius Loe Sandberg
*2018: Dennis Moen 
*2019: Alf Marius Loe Sandberg

## Se også
* Formula Basic, en annen racingklasse som kjøres i Norge
* Shortcar

## Eksterne lenker
*
Kileken

**Kileken** (noen ganger *Kileghen*) er gjenstand for en myte av Masaier&ndash;folket om planeten Venus. I myten er planeten Venus kalt Kileken, og besøk jorden i form av en liten gutt. Gutten blir venn med en gammel bonde og har gjeter hans kveg og mannen blir enig om å la gutten få det eneste han har; hemmeligheten til sin opprinnelse. Da mannen svikter tilliten og spioner på Kileken, forsvinner gutten i et skarpt lys og går tilbake til himmelen. Myten forklarer hvorfor planeten Venus blir sett i løpet av morgen og kveld. Den muntlige tradisjonen ble nedskrevet i en bok av den Tanzania-fødte forfatteren Tololwa M. Mollel.

I likhet med andre samfunn mente Masaier-folket at Venus var to separate himmellegemer når de så den om morgenen og kvelden. Kileken var tilsynekomsten av «morgenstjernen». Når den kunne ses, og mennene fremdeles var ute på jakt, ba kvinnene for deres sikkerhet. «Aftenstjernen» var kjent som *Leken* og dens tilsynekomst varslet den stigende månen.

## Litteratur
*
*
Racing NM

**Racing NM** arrangerer norgesmesterskapet i racing (også kalt asfaltracing, baneracing og asfaltbaneracing).

Racing kjennetegnes at det er massestart på asfaltbaner, men kun en person i bilen til enhver tid. Flere førere kan imidlertid dele på en bil ved såkalt langdistanseracing.

Løpene i Norge kjøres hovedsakelig på banene Rudskogen, Vålerbanen, Arctic Circle Raceway og Motorcenter Norway i Sokndal. Tidligere ble det også kjørt racing på Røsvoll ved Mo i Rana og Lånkebanen utenfor Stjørdal.

Det har tidligere også blitt kjørt gateløp i Nærbø og Oslo, samt flyplassløp i Skien. På begynnelsen av 1990-tallet ble det også kjørt noen racingløp på store gokartbaner som i Klepp og Haugesund.

## Klasser i Racing NM 2011
* GT-racing
* Seven Racing
* Historisk racing
* Formula Basic

## Eksterne lenker
*
Asfaltracing

**Racing** er en bilsportsgren hvor det konkurreres på asfaltbaner, som regel en **landeveisbane** som minner om en vanlig vei med svinger til begge sider, høydeforskjeller og andre utfordringer. De fleste bilsportsmesterskap i verden går inn under grenen racing (som også kalles **baneracing**, **asfaltracing** og **asfaltbaneracing**).

I racing er det alltid en person i bilen til enhver tid, og det er massestart i løpene. I Norge arrangeres det flere Norgesmesterskap i ulike klasser under paraplyen Racing NM.

## Kjente racingklasser
* Formel 1
* Formel 2‎
* Formel 3
* GP2

* W-serien

* ‎‎FRECA

* NASCAR
* IndyCar
* WTCC
* FIA GT
* DTM
* STCC
* Le Mans Series

## Se også
* Liste over racerbaner i Norge

## Eksterne lenker
* Norske Bilsportforbundet (NBF)
* Fédération Internationale de l'Automobile (FIA)
* Norsk Motor Klubb (NMK)
* Motorposten - nyheter, bilder, resultater og video
European Le Mans Series

**European Le Mans Series** (ELMS) er et europeisk mesterskap innen langdistanseracing. Mesterskapet er åpent for de samme bilene som deltar i 24-timersløpet på Le Mans. Eneste nordmann som har deltatt i Le Mans Series er Thor-Christian Ebbesvik

## Se også
* Le Mans-prototype
* Sportsbil-prototype
* Standardbilracing

## Eksterne lenker
*
Thor-Christian Ebbesvik

**Thor-Christian Ebbesvik** (født 1983) er en norsk racerfører fra Ulriksdal i Bergen. I 2010 kom han på andreplass i Le Mans Series-løpet i Portugal.

## Karriere
* 1994-2005: Gokart
* 2006-2007: Formel Ford UK
* 2008-2009: Formel 3 Spania
* 2010-2011: Le Mans Series

## Referanser


## Eksterne lenker
*
AAD

AAD kan være en forkortelse for 

* Arbeids- og administrasjonsdepartementet, eksisterte under dette navnet fra 1998 til 2004 
* Australian Antarctic Division, en enhet i Australias Department of the Environment, Water, Heritage and the Arts.
KSF

**KSF** har flere betydninger:

* Kriminalomsorgens sentrale forvaltning
* Kjøbenhavns Skøjteløberforening
* Kommunusamskipan Føroya
Mogyoród

**Mogyoród** er en by i Ungarn. Den ligger rundt 20 kilometer nordøst for Budapest. Byen er mest kjent som hjemsted for racerbanen Hungaroring, hvor Formel 1-løpet Ungarns Grand Prix har blitt arrangert hvert år siden 1986.

## Referanser


## Eksterne lenker
*
In paradisum

«**In paradisum**» (norsk: "Inn i paradis") er en antifon fra den tradisjonelle latinske liturgien av den romersk-katolske rekviemmessen. Den er sunget av koret når kroppen blir tatt ut av kirken. Teksten til «In paradisum», med eller uten den gregorianske melodien selv, er noen ganger inkludert i musikalske oppsett av rekviemmessen, slik som rekviemstykkene av Gabriel Fauré og Maurice Duruflé, selv om den liturgisk hører til selve kistenedsenkningen.

## Se også
*Rekviem

## Eksterne lenker
;Noter
* Gregoriansk sang i kvadrat notasjon
* Den samme, i moderne notasjon
Adolf Stoecker

**Adolf Stoecker** (1835–1909) var en evangelisk tysk teolog og politiker. 

Med sitt Christlich-Sozialen Partei begrunnet Stoecker en politisk bevegelse som forente reaksjonære og moderne elementer. Programmet forente et protestantisk grunnlag med antikapitalistiske, antiliberale og antisosialistiske standpunkter. Stoecker fremmet også konspiratoriske tanker med en sterk antisemittisme, hvor den «jødiske» storkapitalen angivelig stod opp mot den «jødiske» venstresiden uten at de var reelle politiske motstandere.

Flere tyske byer hadde gater oppkalt etter Stoecker. De ble imidlertid etterhvert strøket: Bielefeld (1987), Bochum (2007)  og Mühlheim (2012). Stoecker sto inntil 2013 oppført i Evangelischer Namenkalender, men ble da strøket av Synode der Mitteldeutschen Kirche.

## Referanser
Fortschrittliche Volkspartei

**Fortschrittliche Volkspartei** (**FVP**) var et sosialliberalt og borgerlig-demokratisk politisk parti innenfor det tyske keiserrike. Partiet ble grunnlagt den 6. mars 1910 gjennom sammenslåingen av Freisinnige Volkspartei, Freisinnige Vereinigung og Deutsche Volkspartei. 

Medlemmene kom hovedsakelig fra middelklassen og den lavere delen av borgerskapet. Partiet ble oppløst i 1918 under novemberrevolusjonen og slo seg sammen med venstrefløyen i Nationalliberale Partei til det nye Deutsche Demokratische Partei.

## Referanser


## Litteratur
* Dieter Langewiesche: *Liberalismus in Deutschland.* Suhrkamp, Frankfurt am Main 1988, ISBN 3-518-11286-4.
* Karlheinz Reich: *Die liberalen Parteien in Deutschland 1918 bis 1933.* Demokratisches Bildungswerk Niedersachsen, Osnabrück 1979, DNB 99454250X.
* James J. Sheehan: *Der deutsche Liberalismus. Von den Anfängen im 18. Jahrhundert bis zum Ersten Weltkrieg. 1770–1914.* München 1983, ISBN 3-406-33109-2.
Kosmos 27

**Kosmos 27** (russisk ) var en romferd ment å passere Venus. Oppskytingsfartøyet SL-6/A-2-e nådde vellykket en bane rundt jorden, men romsonden mislyktes i å unnslippe jordbanen i ferden mot Venus. Fra 1962 ble navnet Kosmos gitt til sovjetiske romsonder som forble i bane rundt jorden, uavhengig om det var deres endelige destinasjon eller ikke.
Franz Hitze

**Franz Hitze** (født 16. mars 1851 i Hanemicke ved Olpe, død 20. juli 1921 i Bad Nauheim) var en tysk katolsk teolog og sosialpolitiker som representerte Deutsche Zentrumspartei.

## Referanser
Birgitte Grimstad – synger viser

***Birgitte Grimstad – synger viser*** er et musikkalbum med Birgitte Grimstad, utgitt i 1966. Dette er hennes debutalbum som soloartist.

## Sporliste

# «Oh Johnny Dear»
# «Mass måltrost»
# «C'est mon ami»
# «Vaggvisa åt sonen Carl»
# «Sild og potet»
# «Nå ska e sulle»
# «Ved håndarbeidet»
# «Roselil og hendes moder»
# «Dronning Dagmars død»
# «Noget om Skærsommernætter»
# «Herr president»
# «Blowing in the Wind»
# «Marian»
# «Jenta i veven»
# «Fløytelåt»
# «Ofelias vise»

## Eksterne lenker
*
Utdrag fra aulakonserten

***Utdrag fra aulakonserten*** er et musikkalbum med Birgitte Grimstad, utgitt i 1967.

## Sporliste

# «My Lord What a Morning»
# «Der ginger en skjön jomfru»
# «Gubben Noak»
# «Go Away from My Window»
# «Så rodde dei fjoran»
# «Fann eg dei stigar»
# «Hått skal eg gjera med nettan mine du?»
# «Det hender vel ofte»
# «Om ægtefolks embede»
# «Lady Isabel and the Elf Knight»
# «Litle fuglen sette seg på lindekvist»
# «Jeg vil tælle stjernene»
# «Sangen om Larsen»
# «I natt jag drömde»
# «What's That I Hear»
Viser er så meget

***Viser er så meget*** er et dansk musikkalbum med norske Birgitte Grimstad, utgitt i 1968.

## Sporliste
# «Ebbe Skammelsen»
# «Noget om stjernefangst»
# «Noget om billigrejser»
# «Ungersvends falskhed»
# «Dengang jeg var pige»
# «Jeg fik en sorg så stor»
# «En svensk konstabel»
# «Sømandsvise»
# «Jeg lukte op min kiste»
# «Ung»
# «Noget om helte»
# «Noget om at ta' stikkene hjem»
Ballads Etcetera…

***Ballads Etcetera...*** er et musikkalbum med Birgitte Grimstad, utgitt i 1969.

## Sporliste

# «Two Sisters»
# «I Know Where I'm Going»
# «C'est dans Paris»
# «A l'abri d'une olive»
# «Lave og Jon»
# «Ungersvend och Jungfrun»
# «Å ve du hava me te å kvea»
# «Den dag kjem aldri»
# «Ro se ut og rugge se inn»
# «Sporven sat på lyudør»
# «Winter Sky»
# «Lord Randall»
# «Moneyless Children»
# «Un jeaune homme chantait»
# «I'll Give My Love an Apple»
# «Schwesterlein»
# «Fergemann tid»
# «Skinnvengbrev»
# «Etterklangen»

## Eksterne lenker
*
Viser på 1/2 12

***Vise på 1/2 12*** er en EP med Birgitte Grimstad, utgitt i 1972.

## Sporliste
# «Konfusius dilemma»
# «Spørsmål og svar»
# «Prelude»
# «Dekomposisjon»
# «Norge»
# «En oppsang»
Nordlysun

***Nordlysun*** er et musikkalbum med Birgitte Grimstad, utgitt i 1972.

## Sporliste

# «I hasseldokk»
# «Nordlysun»
# «Sko, sko hirdmands hest»
# «To»
# «Vaka og vente»
# «Møtet på fjellet»
# «Natta, Gunnar og bjørka»
# «Svara meg mi harpe»
# «Det stusslege romet»
# «Tonen»
# «Skinnvengbrev»
# «Vise»
# «Barnet og kista»

## Eksterne lenker
*
12 nye viser

***12 nye viser*** er et musikkalbum med Birgitte Grimstad, utgitt i 1973. Det inneholder samme svenske viser som det svenske albumet *12 nya visor* (1972) med Lena Andersson, i dansk oversettelse af Poul Sørensen (pseudonym Poeten).

## Sporliste

# «Samarkand», Thorstein Bergman
# «Vise om atten svaner», Björn Ulvaeus, Benny Andersson, Cornelis Vreeswijk
# «Pigen og munken», Olle Adolphson
# «Børn», Björn Ulvaeus, Benny Andersson, Beppe Wolgers
# «Snart slukner solen», Olle Adolphson
# «Solsmil, bikini og søndags-BT», Carl-Anton Axelsson
# «Sangen fra Kreta», Mats Paulson
# «Blæst, sol og saltvand», Ted Gärdestad
# «Og katten løb væk med sommeren», Alf Hambe
# «Nat mod morgen», Bo Dahlman, Owe Junsjö
# «Himmelspræt», Alf Hambe
# «En troldtjøs-vals», Kit Sundqvist, Bo Carlgren

## Kilder
* Albumet på Discogs
Maurice Wignall

**Maurice Wignall** (født 17. april 1976 i Saint Andrew) er en jamaicansk hekkesprinter. Han har gull fra Samveldelekene 2006 og bronse fra VM i friidrett innendørs 2004 som beste resultat. 

## Karriere
Hans første VM var VM i friidrett 1997 i Athen, der han deltok i lengde. Han hoppet nest lengst av alle i kvalifiseringsrunden, med 8,09, men han deltok likevel ikke i finalen. Lengden hans på 8,09 er fortsatt hans personlige rekord. Hans landsmann, James Beckford kom på fjerdeplass. 

I 2001 deltok han både i VM innendørs i mars og VM utendørs i august. I VM innendørs ble han slått ut i semifinalen på 60 meter hekk, mens i VM utendørs ble han slått ut i kvalifiseringsheatet. Året etter fikk han imidlertid bronse på 110 meter hekk i Samveldelekene 2002, bak Shaun Bownes og Colin Ray Jackson. 

I 2004 vant han sin første VM-medalje. I innendørs-VM i Budapest fikk han bronse på 60 meter hekk. Her satte han ny jamaicansk rekord i finalen med 7,48. Gullet gikk til Allen Johnson, og Liu Xiang fikk sølv. Han nådde finalen i VM 2005 (7.-plass) og innendørs-VM 2006 (4.-plass). I Samveldelekene 2006 vant han gull på 110 meter hekk, med tiden 13,26, som var hans raskeste tid denne sesongen. Han slo Chris Baillie med 35 hundredels sekund. 

Han har ikke vunnet noen internasjonale medaljer etter dette, men han har deltatt i de store mesterskapene. Han endte på 8.-plass i VM 2007, ble slått ut i semifinalen i VM innendørs 2008, og endte på 6.-plass i sommer-OL 2008. Han kom på 5.-plass i VM 2009 og 6.-plass i VM innendørs 2010. 

## Referanser


## Eksterne lenker
* 
*  Profil hos Samveldelekene 2006
Ord over grind

***Ord over grind***  er et dikt av den norske forfatteren Halldis Moren Vesaas (1907–1995). Det ble skrevet i 1955 og drøfter forholdet mellom nærhet og avstand mellom venner og i parforhold. *Ord over grind* er et av forfatterens mest siterte dikt, og det ble valgt som tittel på en samling av diktene hennes som ble utgitt av Den norske Bokklubbens Lyrikklubb i 1965. Hun skriver selv i forordet til *Ord over grind, utvalgte dikt* at

Diktet er blitt tonesatt flere ganger, blant annet av Tore Haraldsen, Terje Eliassen, Eva Holm Foosnæs, Tone Hulbækmo og Gisle Kverndokk. Det har dessuten blitt framført og innspilt av visesangere som Lars Klevstrand og Birgitte Grimstad og andre. Vinteren 1985 og 1991 oppførte Riksteatret *Ord over grind*, en forestilling med tekster av og om dikterparet Halldis Moren Vesaas og Tarjei Vesaas. I 1997 satte Rogaland teater opp *Ord over grind : eit portrett av Halldis Moren Vesaas' liv og dikting* framført av Mette Arnstad.

## Musikkalbum
***Ord over grind*** er også tittelen på et musikkalbum med Birgitte Grimstad, utgitt i 1977.
### Sporliste

# «Hvor jeg enn går»
# «Ord over grind»
# «Lill's koraldrøm»
# «Samarkand»
# «Den skamløse gamle damen»
# «Sol, vind og saltvann»
# «Lykkelig kjærlighet»
# «Din sang, min vise»
# «Rikelig glemsom»
# «Harehopp»
# «Hvite flekker»
# «Høstvise»
# «Nå stiger kvelden»
# «Slentrevise»

## Eksterne lenker
* Om diktet i ''Klarøygd, med rolege drag : om Halldis Moren Vesaas' forfatterskap'' (LNU, 1996), side 69 og 129
Slaget ved Cape Esperance

**Slaget ved Cape Esperance**, også kjent som **det andre slaget om Savo**, og i Japan som **sjøslaget om Savo** (サボ島沖海戦) foregikk 11.-12. oktober 1942 mellom den keiserlige japanske marine og United States Navy. Slaget var det tredje av fire store sjøslag under slaget om Guadalcanal og fant sted i stredet mellom Savo og Guadalcanal på Salomonøyene.

## Opptakten
Natten 11. oktober sendte den japanske marinen i området ved Salomonøyene forsterkninger og forsyninger til styrkene sine på Guadalcanal. Blant styrkene var de to moderskip for sjøfly «Nisshin» & «Chitose», og de seks jagerne «Asagumo», «Natsugumo», «Yamagumo», «Shirayuki», Murakumo, og Akizuki, alle under kommando av kontreadmiral Takatsugu Jojima. På samme tid, men i en annen operasjon, angrep de tre tunge krysserne «Aoba», «Kinugasa» og «Furutaka» og de to jagere «Fubuki» og «Hatsuyuki», alle under kommando av kontreadmiral Aritomo Gotō, den allierte flyplassen Henderson Field på Guadalcanal. Målet med angrepet var å ødelegge installasjonene på flyplassen og eventuelle fly som befant seg der.

## Slaget
Rett før midnatt avskar kontreadmiral Norman Scott med de fire kryssere «San Francisco», «Boise», «Salt Lake City» og «Helena» og de fem jagerne «Farenholt», «Duncan», «Buchanan», «McCalla» og «Laffey» Gotōs styrke da det nærmet seg Savo Island. Japanerne ble overrasket og mistet krysseren «Furutaka» og jageren «Fubuki». Ytterligere en krysser ble påført omfattende skader. Gotō ble dødelig såret. Den japanske angrepstyrken ble tvunget til retrett. Samtidig klarte forsyningskonvoien til Jojima å laste av suksessfullt på Guadalcanal uten å bli oppdaget, og startet på returen. Senere på morgenen 12. oktober tok fire japanske jagere av fra konvoien og satte kursen mot Gotōs styrke for å assistere retretten. To av disse ble senket av fly fra Henderson Field.  Amerikanerne mistet jageren «Duncan» og en annen jager samt en krysser ble hardt skadet i slaget.

## Betydning
Selv om US Navy kom seirende ut av slaget, hadde det lite umiddelbar strategisk betydning. Kun to netter senere angrep to japanske slagskip Henderson Field, og flybasen ble nesten totalt ødelagt, og flere forsterkninger ble også satt i land på øya.

## Eksterne lenker
*
Donald Schön

**Donald Alan Schön** (født 19. september 1930 i Boston, død 13. september 1997) var en innflytelsesrik  filosof i utviklingen av teori og praksis av reflekterende faglig læring i det tyvende århundre. Begreper som læringssamfunnet, double-loop læring og refleksjon i handling er blitt viktige bidrag til læringsteori og organisasjonslæring.

## Bidrag
Schön var spesielt opptatt av kunnskapsformer. I doktoravhandlingen fra 1955 om John Deweys «theory of inquiry», dannet han det teoretiske grunnlaget for senere arbeider. I *Displacement of Concepts* fra 1963 tok han opp ulike måter en bruker kategorier for å undersøke fenomener, mens kategoriene i seg selv gjerne ikke blir behandlet som måter å tenke på. I *Beyond the Stable State* viser han til at forandring er et fundamentalt trekk ved det moderne liv, og at det er nødvendig å utvikle sosiale systemer som kan lære.

Senere har han blant annet presentert to termer han kaller refleksjon i handling, og refleksjon over handling. Han utviklet en teori for praktisk kunnskap, og var spesielt opptatt av situasjonen praktikeren står i. Han mente at hver situasjon er unik, og opplevelsen er individuell. Dette var samtidig en kritikk av at en ikke bare kan følge boken, men at alle må lære gjennom egne prosesser. Et begrep som forbindes med Schøn er ”skjønn” som kan forklares som et innslag av dømmekraft som også peker på det individuelle og spesielle.

Sammen med Chris Argyris har han også forsket på individuell læring og organisasjonslæring og bidratt til å sammenkoble organisasjonsbegrepet med læringsbegrepet og slik gitt begrepet organisasjonslæring en plass i organisasjonsforskningen. Argyris og Schöns hovedtese er at mye av det man i dag definerer som organisasjonslæring virker mot de mest produktive formene for læring i organisasjoner (Baltzersen 2008).

## Bibliografi
* *The Displacement of Concepts*. London: Tavistock, 1963.
* *Technology and change: The new [[Heraclitus]]*. Oxford: Pergamon, 1967.
* *Beyond the Stable State*. Harmondsworth: Penguin/ New York: Norton, 1973
* (with C. Argyris) *Theory in practice: Increasing professional effectiveness*. San Francisco: Jossey-Bass, 1974.
* (with C. Argyris) *Organizational learning: A theory of action perspective*. Reading, MA: Addison-Wesley, 1978.
* *The Reflective Practitioner: How professionals think in action*. London: Temple Smith, 1983.
* *Educating the Reflective Practitioner*. San Francisco: Jossey-Bass, 1987.
* (ed.) *The Reflective Turn: Case studies in and on educational practice*. New York: Teachers College (Columbia), 1991
* (with M. Rein) *Frame Reflection: Toward the Resolution of Intractable Policy Controversies*. New York: Basic Books, 1994
* (with C. Argyris) *Organizational learning II: Theory, method and practice*. Reading, MA: Addison Wesley, 1996.

## Referanser


## Kilder
* Baltzersen, Rolf K. (2008): Å samtale om samtalen. *Veiledning og metakommunikasjon.* Bergen: Fagbokforlaget

## Eksterne lenker
* Infed.org profil til Schön
Posemannens bil m. m. m.

***Posemannens bil m. m. m.*** er et musikkalbum med Birgitte Grimstad, utgitt i 1969.

## Sporliste4

# «Ved veien lå et hus»
## «Posemannens bil»
# «Kjenner du Lotte min venn»
## «Lille Trille»
# «Gubben og gamla»
# «Jeg gikk en tur på stien»
# «Det satt to katter på et bord»
# «Bonden gikk i skogen»
## «Hanen stend på stabburshella»
# «Jeg vil bygge meg en gård»
# «Hønseføtter og gulerøtter»
# «Jeg vet et lerkerede»
# «Kysje roe banegull»
## «Sporven sat på lyudør»
## «Ro se ut og rugge se inn»
## «Nå ska e sulle og nå ska e ro»
# «Langt uti skogen lå et lite berg»
# «Synes du om meg»
## «Ro, ro, ro din båt»
## «Jeg har fanget meg en mygg»
# «Ut å søke tjeneste»
# «Først kom et lass med lisser»
## «Når Marielille holder pølsegilde»
# «Mors lille Ole»
# «Tre små tamburer»
# «Der bor en baker»
# «Svartan hest»
## «Seljefløyte»
## «Gå i skoge»
# «Jeg legger meg så trygt til ro»
# «Munken går i enge»

## Eksterne lenker
*
Picard

**Picard** kan vise til:

* PICARD
* Picard (hunderase) (berger picard)
* Picard (TV-serie)
* Jean-Luc Picard
* François Picard
* Michelle Picard
* Jacques Picard
* Charles Émile Picard
* Georcy-Stéphanie Picard
Mosby stasjon

**Mosby stasjon** i Kristiansand i Vest-Agder er en nå nedlagt jernbanestasjon som ble anlagt i forbindelse med åpningen av den smalsporede Setesdalsbanen fra Kristiansand til Byglandsfjord i 1896. Stasjonen ligger på Mosby 9 km nord for Kristiansand stasjon og 355,5 km fra Oslo. Bygningene er tegnet av Paul Due.

Byggingen startet i 1895. Mosby hadde billettkontor, venterom og godsavdeling, samt eget privetbygg. I andre etasje var det leilighet for stasjonsmesteren med to rom, kjøkken og spiskammers. Til forskjell fra de øvrige stasjonsbygningene ble Mosby stasjon utstyr med eget dameventeværelse og «lamperom», antagelig fordi stasjonen ble brukt av mange av de kvinnene som arbeidet ved Høie Fabrikker, og fordi Mosby var et utfluktsmål for Kristiansands besteborgere.

I 1912 ble det bygd separat godshus og det ble satt inn vinduer ut mot sporet og taket ble forhøyet. I 1938 ble stasjonen en stasjon ved Sørlandsbanen da denne åpnet frem til Kristiansand. Mosby var holdeplass fra 1988 til 1991 da stasjonen ble ombygd til næringslokaler, og fra 1995 er stasjonen ikke lenger holdeplass. Eksteriøret er vernet.

## Litteratur
* 
* 
* Mosby stasjon Norske jernbanestasjoner
* Mosby stasjon Rom Eiendom
Songs of Scandinavia

***Songs of Scandinavia*** er et musikkalbum med Birgitte Grimstad, utgitt i 1978.

## Sporliste
# «Roselil og hendes moder»
# «Jeg fik en sorg så stor»
# «Amerika er et deilig land»
# «Farvel gamle rokken»
# «Lars Kvaal»
# «Allt under himmelens fäste»
# «Langt udi skoven»
# «Vem kan segla forutan vind»
# «Gubben Noach»
# «Gartnerlokka»
# «Så skimrande var aldrig havet»
# «Ved vejen la et hus»
# «Sporven sat på Lyudør/Nå ska e sulle/Sulla meg litt/Kysje roe banegull»
# «En Svensk konstabel»
# «Det hender vel ofte»
# «Samarkand»
After a Visit in the Greenhouse of Dreams

***After a Visit in the Greenhouse of Dreams*** er et musikkalbum med Birgitte Grimstad, utgitt i .

## Sporliste
# «After a Visit in the Greenhouse of Dreams» – 22:45
# «Last Bird» – 5:25
# «Living Windharp» – 10:26

## Eksterne lenker
*
Tekniker

**Tekniker** er en  yrkestittel eller generell benevnelse på personer med tekniske arbeidsoppgaver. 

En tekniker er en arbeidstaker innen feltet teknologi, som er dyktig i de relevante ferdigheter og teknikker, med en relativt praktisk forståelse av de teoretiske prinsipper. 

Som sådan, er teknikere generelt bedre kjent med teknikk i forhold til gjennomsnittlig legfolk og selv generelle fagfolk i det feltet av teknologi.  

For eksempel, selv om lyd-teknikere er ikke så lært i akustikk som akustiske ingeniører, så er de dyktigere i drift lydutstyr, og de vil trolig vite mer om akustikk enn andre ansatte i studioet. 

Teknikere kan klassifiseres som enten høyt kvalifiserte arbeidstakere eller til tider semi-faglærte arbeidere, og kan være en del av en større (produksjon) prosess.  

De kan bli funnet jobbe i en rekke felt, og de har som regel en jobb tittel med betegnelsen "tekniker" etter den aktuelle arbeidskategori.  

Dermed en "scene tekniker" er en arbeidstaker som gir teknisk støtte ved et oppsett av et stykke, mens en "medisinsk tekniker' er en ansatt som gir teknisk støtte i den medisinske industrien eller til den medisinske profesjon.  

## Se også
* Ingeniør
* Mekaniker
Eduard Heinrich Flottwell

**Heinrich Eduard Flottwell** (født 23. juli 1786 i Insterburg i provinsen Øst-Preussen i kongeriket Preussen, død 28. mai 1865 i Berlin) var en prøyssisk statsminister. Flottwell var overpresident i provinsen Westfalen og storhertugdømmet Posen. Flottwell ble adlet i 1861 og kunne dermed kalle seg **von Flottwell**.

## Referanser
Justus Wilhelm Eduard von Schaper

**Justus Wilhelm Eduard von Schaper** (født 30. oktober 1792 i Braunschweig, død 23. februar 1868 i Potsdam) var en prøyssisk embedsmann av høy rang. Von Schaper var oerpresident i Rhinprovinsen (1842&ndash;1845) og provinsen Westfalen (1845&ndash;1846), såvel som Generalpostmeister i Preussen.

## Referanser
Sommerblomst

**Sommerblomst** er betegnelsen på planter som plantes ut i hager eller grøntanlegg om våren, og som normalt ikke overlever vinteren, i motsetning til stauder, som normalt er flerårige. At slike planter dermed kun lever en sesong, betyr ikke at de nødvendigvis er ettårige, men at de ikke er tilpasset vinterforholdene der de plantes ut.

## Litteratur
*
Liv Reidun Grimstvedt

**Liv Reidun Grimstvedt** (født 1961) er en norsk biolog. Hun var rektor ved Høgskolen Stord/Haugesund (HSH) fra 1. august 2011 og var den primære pådriveren til at skolen ble fusjonert sammen med Høgskolen i Bergen og Høgskulen i Sogn og Fjordane til Høgskolen på Vestlandet (HVL) med virkning 1. januar 2017.

Grimstvedt var tidligere studiesjef og så dekan ved Avdeling for lærarutdanning og kulturfag samme sted. Hun ble valgt med 62,5 % av stemmene. I 2015 ble hun valgt til nestleder i Universitets- og høgskolerådet.

Grimstvedt tok hovedfag i mikrobiologi fra Universitetet i Bergen i 1986.

Grimstvedt mottok i 2017 ærestegnet «De fykende måker», som er Haugesund by sin hedersbevisning, sammen med biskop Erling Pettersen.  

## Referanser


## Eksterne lenker
Torenia

***Torenia***, snuteblomstslekta, er en slekt som nå gjerne plasseres i familien Linderniaceae, men som tidligere var inkludert i den store maskeblomstfamilien.  I alle fall én art dyrkes som sommerblomst i Norge. 

## Systematikk

## Arter
* Snuteblomst, *Torenia fournieri* er art som brukes som sommerblomst i Norge. 

## Referanser


## Eksterne lenker
*
August Pieper (teolog)

**August Pieper** (født 14. mars 1866 i Eversberg, senere en bydel av Meschede, død 25. september 1942 i Paderborn) var en tysk katolsk prest (presteviet 1889) og sosialpolitiker som representerte Deutsche Zentrumspartei. Pieper var også formann i Volksverein für das katholische Deutschland.

## Skrifter i utvalg
**Volksbildungsbestrebungen – Ihre Notwendigkeit und ihre Mittel*. Mönchengladbach, 1899.
**Sociale Conferenzen unter dem Klerus – Ihre Organisation und Thätigkeit. Mit einem Anhang: Empfehlenswerte Schriften für Präsides und sociale Unterrichtskurse in Arbeiter- und Gesellenvereinen*. Mönchengladbach, 1902
**Dienstbotenfrage und Dienstbotenvereine*. Mönchengladbach, 1908.
**Demokratische Forderungen und deutsche Freiheit*. Mönchengladbach, 1918.
**Von der Arbeiterbewegung zum Arbeiterstande*. Mönchengladbach, 1920.
**Der deutsche Volksstaat und die Formdemokratie*. Mönchengladbach, 1923
**Der Staatsgedanke der deutschen Nation*. Mönchengladbach, 1929

## Referanser


## Litteratur
* 
* Thomas Dahmen: *August Pieper – ein katholischer Sozialpolitiker im Kaiserreich*. Europaforum-Verlag, Lauf an der Pegnitz, 2000. ISBN 3-931070-19-0.
* .
* Dirk Hainbuch/ Florian Tennstedt (Bearb.): *Biographisches Lexikon zur Geschichte der deutschen Sozialpolitik 1871 bis 1945. Band 1: Sozialpolitiker im Deutschen Kaiserreich 1871 bis 1918*. Kassel University Press, Kassel, 2010, S. 123; ISBN 978-3-86219-038-6 (Online, PDF; 2,2&nbsp;MB).
* Wilfried Loth: *Der Volksverein für das katholische Deutschland*. In: Jochen-Christoph Kaiser, Wilfried Loth (Hrsg.): Soziale Reform im Kaiserreich. Protestantismus, Katholizismus und Sozialpolitik. Kohlhammer, Stuttgart 1997. S. 142–154.
* Werner Neuhaus: *August Pieper und der Nationalsozialismus. Über die Anfälligkeit des Rechtskatholizismus für völkisch-nationalistisches Denken.* BoD, Norderstedt 2017, ISBN 978-3-7460-1141-7
* Wilhelm Schulte: *Westfälische Köpfe*. Aschendorf, Münster 1977. S. 245f. ISBN 3-402-05700-X.
* Hermann Kersting: *Prälat Dr. Dr. August Pieper*. In: Sauerland 2/2006 S. 74f.
MSG (andre betydninger)

**MSG** er en forkortelse med ulike betydninger:

* Natriumglutamat, en substans i organisk kjemi.
* MSG (økonomi), en norsk modell for makroøkonomiske langtidsberegninger.
* Madison Square Garden
* Michael Schenker Group (McAuley Schenker Group 1986-1992)
Volksverein für das katholische Deutschland

**Volksverein für das katholische Deutschland** var en katolsk organisasjon som ble grunnlagt den 24. oktober 1890. Grunnleggerne var Franz Brandts fra Mönchengladbach og den katolske geistlige Franz Hitze under betydelig medvirkning fra Ludwig Windthorst fra Deutsche Zentrumspartei. Organisasjonen baserte seg på kristne, sosiale idéer, og hadde som formål å bekjempe sosialdemokratene ved å løse sosiale problemer fra et katolsk standpunkt.

## Referanser
Verdensmesterskapet i judo

**Verdensmesterskapet i judo** er det høyeste nivået i internasjonale judokonkurranser. Mesterskapet blir holdt hvert år, med unntak av OL-år, og er arrangert av International Judo Federation (IJF).

## Mesterskap

### Menn

### Kvinner

### Samlet

## Eksterne lenker
*
Dido’s Lament

«**Dido's Lament**» (norsk: «Didos klagesang») er et mye brukt navn på den kjente arien, «When I am laid in earth» fra Henry Purcells opera *[[Dido og Aeneas]]*, med libretto av Nahum Tate. På grunn av Purcells mønstergyldige bruk av basso ostinato finnes arien i mange lærebøker i klassisk musikk. Den anerkjente dirigenten Leopold Stokowski transkriberte og omarbeidet stykket for symfoniorkester.

## Eksterne lenker
* 
* «Dido's Lament» er sats 37/38 i denne utgaven av stykket hos *CPDL.org*
*